Si Palui: Basaung Manusia
Pamali banar buhan ikam nah basaung ayam. Gubluk kalakuan buhan ikam itu? jar abah Palui waktu itu sangit banar.
BAHARI aruah abah Palui karas wan tagas banar bila manyangkut hukum agama, sidin kadada kompromi lagi. Ada urang basaung ayam di kampung, dilempari sidin wan batu, wan diacungkan sidin parang, supaya bubar.
”Pamali banar buhan ikam nah basaung ayam. Gubluk kalakuan buhan ikam itu?” jar abah Palui waktu itu sangit banar.
Tadiam buhan nang basaung ayam, kada wani mamanglah apa ujar sidin.”Ayu bubar! Haram, haram gawian manyaung ayam, kalu ikam disaungnya jua di akhirat…,” jar sidin pulang , muha habang kasangitan. Bubar buhannya, kada jadi tuntung basaung ayam.
“Han Bus bahari aruah abahku itu tagas banar, bila malihat sesuatu nang manyalahi aturan agama?” jar Palui bakisah tentang abahnya ka Garbus.
“Bagus banar Lui ai. Kaya itu jua pang harusnya. Apalagi guru agama, tokoh masyarakat, harus berwibawa supaya urang-urang segan wan hurmat,” jar Garbus manyahuti.
“Wayah ini ada urang basaung ayam kada tapi ada nang wani lagi managurnya. Bahkan urang kampung umpat malihat jua sakalinya, diulahnya hiburan. Bila pulisi datang hanyar bukahan kuncang kirap…,” sahut Tulamak biasa malihat urang basaung ayam.
“Tapi aku ini sabuting nang kada katuju?” Palui baucap pulang inya.
“Apa Lui, sambat haja lakasi…,” sahut Garbus.
“Basaung manusia…,” jawab Palui.
“Maksudnya, basaung pangamihankah manusianya?” Tulamak mahuhulut.
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn